Document ID: 31999R1619

ΚΑΝΟΝΙΣΜΟΣ (ΕΚ) αριθ. 1619/1999 ΤΗΣ ΕΠΙΤΡΟΠΗΣ
της 23ης Ιουλίου 1999
για την προσαρμογή ορισμένων αλιευτικών ποσοστώσεων για το 1999 σύμφωνα με τον κανονισμό (ΕΚ) αριθ. 847/96 του Συμβουλίου περί θεσπίσεως συμπληρωματικών όρων για την ετήσια διαχείριση των TAC και ποσοστώσεων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2847/93 του Συμβουλίου, της 12ης Οκτωβρίου 1993, για τη θέσπιση συστήματος ελέγχου που εφαρμόζεται στην κοινή αλιευτική πολιτική(1), όπως τροποποιήθηκε τελευταία από τον κανονισμό (ΕΚ) αριθ. 2846/98(2), και ιδίως το άρθρο 23,
τον κανονισμό (ΕΚ) αριθ. 847/96 του Συμβουλίου, της 6ης Μαΐου 1996, περί θεσπίσεως συμπληρωματικών όρων για την ετήσια διαχείριση των TAC και των ποσοστώσεων(3), όπως τροποποιήθηκε τελευταία από τον κανονισμό (ΕΚ) αριθ. 1957/98 της Επιτροπής(4), και ιδίως το άρθρο 4 παράγραφος 2,
Εκτιμώντας:
(1) ότι οι κανονισμοί του Συμβουλίου (ΕΚ) αριθ. 45/98(5), όπως τροποποιήθηκε τελευταία από τον κανονισμό (ΕΚ) αριθ. 2801/98 της Επιτροπής(6), (ΕΚ) αριθ. 47/98(7), (ΕΚ) αριθ. 49/98(8), (ΕΚ) αριθ. 50/98(9), όπως τροποποιήθηκε από τον κανονισμό (ΕΚ) αριθ. 2480/98(10), (ΕΚ) αριθ. 51/98(11), (ΕΚ) αριθ. 53/98(12), (ΕΚ) αριθ. 55/98(13), (ΕΚ) αριθ. 57/98(14), (ΕΚ) αριθ. 59/98(15), (ΕΚ) αριθ. 61/98(16), (ΕΚ) αριθ. 62/98(17), (ΕΚ) αριθ. 63/98(18) και (ΕΚ) αριθ. 65/98(19), όπως τροποποιήθηκε τελευταία από τον κανονισμό (ΕΚ) αριθ. 1283/98(20), προβλέπουν τα αποθέματα που υπόκεινται στα μέτρα που προβλέπονται από τον κανονισμό (ΕΚ) αριθ. 847/96·
(2) ότι οι κανονισμοί του Συμβουλίου (ΕΚ) αριθ. 48/1999(21), όπως τροποποιήθηκε τελευταία από τον κανονισμό (ΕΚ) αριθ. 1570/1999(22), (ΕΚ) αριθ. 49/1999(23), (ΕΚ) αριθ. 51/1999(24), (ΕΚ) αριθ. 53/1999(25), (ΕΚ) αριθ. 54/1999(26), (ΕΚ) αριθ. 55/1999(27), (ΕΚ) αριθ. 57/1999(28), (ΕΚ) αριθ. 59/1999(29), (ΕΚ) αριθ. 61/1999(30), (ΕΚ) αριθ. 63/1999(31), (ΕΚ) αριθ. 65/1999(32), (ΕΚ) αριθ. 66/1999(33) και (ΕΚ) αριθ. 67/1999(34) καθορίζουν τις αλιευτικές ποσοστώσεις για ορισμένα αποθέματα για το 1999·
(3) ότι, στο πλαίσιο του άρθρου 4 παράγραφος 2 του κανονισμού (ΕΚ) αριθ. 847/96, ορισμένα κράτη μέλη ζήτησαν τη διατήρηση μέρους των ποσοστώσεών τους προκειμένου να μεταφερθούν στο επόμενο έτος· ότι εντός των ορίων που προσδιορίζονται στο άρθρο, η Επιτροπή προσθέτει στις ποσοστώσεις του 1999 τις διατηρηθείσες ποσότητες·
(4) ότι σύμφωνα με τις πληροφορίες που ανακοινώθηκαν στην Επιτροπή, ορισμένα κράτη μέλη πραγματοποίησαν αλιεύσεις πέραν των επιτρεπόμενων εκφορτώσεων για ορισμένα αποθέματα το 1998· ότι, σύμφωνα με το άρθρο 5 παράγραφος 1 του κανονισμού (ΕΚ) αριθ. 847/96, πραγματοποιούνται μειώσεις των εθνικών ποσοστώσεων για το 1999 σε επίπεδο ισοδύναμο προς την ποσότητα που αλιεύθηκε πέραν της κανονικής, υπό την επιφύλαξη της εφαρμογής του άρθρου 5 παράγραφος 2·
(5) ότι, σύμφωνα με το άρθρο 5 παράγραφος 2 του κανονισμού (ΕΚ) αριθ. 847/96, πραγματοποιούνται σταθμισμένες μειώσεις των εθνικών ποσοτήτων για το 1999 στην περίπτωση υπεραλίευσης των επιτρεπόμενων εκφορτώσεων κατά το 1998 για τα αποθέματα που προσδιορίζονται στο άρθρο 5 και στο παράρτημα ΙΙΙ του κανονισμού (ΕΚ) αριθ. 45/98·
(6) ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης της αλιείας και υδατοκαλλιέργειας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι ποσοστώσεις που καθορίζονται στους κανονισμούς (ΕΚ) αριθ. 48/1999, (ΕΚ) αριθ. 51/1999, (ΕΚ) αριθ. 53/1999, (ΕΚ) αριθ. 63/1999 και (ΕΚ) αριθ. 65/1999 αυξάνονται ή μειώνονται όπως εμφαίνεται στο Παράρτημα.
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 23 Ιουλίου 1999.

Labels: 6